REPUBLIKA HRVATSKA 
ZAGREBAČKA ŽUPANIJA
              OPĆINA BISTRA
              Jedinstveni upravni odjel
Odsjek za računovodstvo i financije









UPUTE  ZA  IZRADU  PRORAČUNA OPĆINE  BISTRA

ZA  RAZDOBLJE  2025. - 2027.  GODINE

















Poljanica Bistranska, rujan 2024. godine


SADRŽAJ
                  
1.UVOD 

2. TEMELJNI MAKROEKONOMSKI POKAZATELJI ZA RAZDOBLJE 2025. – 2027.

3. METODOLOGIJA IZRADE PRORAČUNA JLP(R)S I FINANCIJSKOG PLANA PRORAČUNSKIH
     KORISNIKA JLP(R)S

3.1. Izrada prijedloga proračuna i projekcija
3.2. Izrada prijedloga financijskog plana proračunskih korisnika
[bookmark: _Hlk183004521]3.3. Sadržaj proračuna JLPR(S) i financijskih planova proračunskih korisnika JLPR(S)
3.4. Planiranje viškova/manjkova iz prethodnih godina u financijskom planu proračunskih korisnika 
3.5. Izmjene i dopune proračuna
3.6. Izmjene i dopune financijskog plana
3.7. Transparentnost proračuna
3.8. Obveza izrade provedbenih programa
3.9. Rokovi za predlaganje i donošenje  financijskog plana proračunskih korisnika Općine Bistra
3.10. Visina financijskog plana proračunskih korisnika – dvojni limiti

4. NOVI PRORAČUNSKI PROPISI KOJI SE PRIMJENJUJU OD 01.01.2025. GODINE

4.1. Pravilnik o planiranju u sustavu proračuna 
4.2. Pravilnik o proračunskim klasifikacijama
4.3. Pravilnik o proračunskom računovodstvu i Računskom planu
4.4. Pravilnik o korištenju sredstava Europske unije
4.5. Uredba o načinu ocjene i postupku odobravanja investicijskih projekata


5. IZVJEŠTAVANJE PRORAČUNSKIH KORISNIKA I DRUGIH KORISNIKA PRORAČUNA OPĆINE BISTRA

5.1. Izvještavanje proračunskih korisnika i drugih korisnika proračuna Općine Bistra
5.2. Pravne osobe u vlasništvu/suvlasništvu Općine Bistra 

6. DOSTAVA PRORAČUNSKIH DOKUMENATA

6.1. Dostava proračunskih dokumenata Ministarstvu financija i Državnom uredu za reviziju 
6.2. Dostava proračunskih dokumenata Ministarstvu financija radi zakonitosti akata
6.3. Dostava ugovora o zaduženju te izvješća o zaduženju, danim jamstvima i suglasnostima          ( Obrazac IZJS )

7. TERMINSKI PLAN ZA IZRADU PRORAČUNA I PRIJEDLOGA FINANCIJSKOG PLANA PRORAČUNSKIH KORISNIKA OPĆINE BISTRA

8. DOSTUPNOST MATERIJALA 





1. UVOD

Sukladno odredbama Zakona o proračunu, Vlada Republike Hrvatske donosi i usvaja akte na temelju kojih Ministarstvo financija sastavlja upute za izradu državnog proračuna i proračuna jedinica lokalne i područne (regionalne) samouprave.
Temeljem Uputa Ministarstva financija, Odsjek za računovodstvo i financije Jedinstvenog upravnog odjela Općine Bistra, izrađuje Upute za izradu Proračuna Općine Bistra za razdoblje 2025. – 2027. godine.

Budući još uvijek nije donesen Program stabilnosti Vlade RH pa samim tim ni Upute Ministarstva financija, Odsjek za računovodstvo i financije izrađuje Upute prema vlastitim saznanjima i procjenama, prateći gospodarske trendove i zakonske promjene. 

Ove upute sadrže:
• Metodologiju izrade prijedloga proračuna Općine Bistra,
• Metodologiju izrade prijedloga financijskog plana proračunskog korisnika Općine Bistra,
• Visinu financijskog plana proračunskih korisnika koji sadrži visinu financijskog plana za prethodnu proračunsku godinu te prijedlog visine financijskog plana za sljedeću proračunsku godinu i za sljedeće dvije godine za provedbu postojećih programa, odnosno aktivnosti, koje proizlaze iz trenutno važećih propisa,
• Način pripreme i terminski plan za izradu proračuna i prijedloga financijskog plana proračunskih korisnika Općine Bistra.


Korisnici Proračuna koji su obavezni primjenjivati ove Upute su:

1. proračunski korisnici Općine Bistra: 
- Općinska knjižnica Bistra
- Dječji vrtić Kapljica
- Kulturno-turistički centar Bistra

2. trgovačka društva kojima je Općina osnivač ili ima odlučujući utjecaj na upravljanje:
- Komunalno gospodarstvo Bistra d.o.o. ( 100 %-tno vlasništvo Općine Bistra )
- Zaprešić d.o.o. ( 0,5 % u temeljnom kapitalu )
- Vodoopskrba i odvodnja Zaprešić d.o.o. ( 0,0003 % u temeljnom kapitalu ).

3. ostali korisnici Proračuna - pravne  i fizičke osobe kojima se sredstva osiguravaju iz Proračuna Općine Bistra.

Općinsko vijeće Općina Bistra je na sjednici održanoj 11.07.2024.g. donijelo Odluku o osnivanju ustanove u kulturi Kulturno-turistički centar Bistra. Rješenje o upisu u sudski registar Trgovačkog  suda u Zagrebu očekujemo početkom listopada, kako bi, sukladno Pravilniku o utvrđivanju proračunskih i izvanproračunskih korisnika državnog proračuna i proračuna JLP(R)S i načinu vođenja Registra proračunskih i izvanproračunskih korisnika ( Narodne novine br. 128/09, 142/14, 23/19 i 83/21 ), upisali Kulturno-turistički centar Bistra kao proračunskog korisnika Općine Bistra.

2. TEMELJNI MAKROEKONOMSKI POKAZATELJI ZA RAZDOBLJE 2025. - 2027.

Kao što je uvodno već navedeno, prema članku 26. Zakona o proračunu uputa koju izrađuju JLP(R)S treba sadržavati temeljne makroekonomske pretpostavke za izradu prijedloga proračuna.
Kako Vlada RH još nije donijela Program stabilnosti za iduće proračunsko razdoblje od 2025. -2027. godine, u nastavku je prikaz trenutno jedino dostupnih makroekonomskih projekcija za 2025. i 2026. godinu, koje je objavila HNB u svom priopćenju iz lipnja 2024. godine.

	Tablica 1. Makroekonomske projekcije za razdoblje 2025.-2026. godine
	

	
	
	
	
	

	
	2023.
	Projekcija 2024.
	Projekcija 2025.
	Projekcija 2026.

	BDP - realni rast (%)
	3,1
	3,3
	2,8
	2,6

	Indeks potrošačkih cijena, promjena (%)
	8,4
	3,8
	2,6
	2,1

	Stopa nezaposlenosti, razina u %
	6,1
	5,8
	5,5
	5,3

	Broj zaposlenih, promjena (%)
	2,5
	2,0
	1,5
	1,4

	Izvor: Hrvatska narodna banka
	
	
	
	





3. METODOLOGIJA IZRADE PRORAČUNA I FINANCIJSKOG PLANA PRORAČUNSKIH  KORISNIKA JEDINICA LOKALNE I PODRUČNE (REGIONALNE) SAMOUPRAVE


Temeljem odredbi Zakona o proračunu („Narodne novine“, br. 144/21) doneseno je više podzakonskih propisa kojima se detaljnije uređuju pojedina područja Zakona i koji se primjenjuju s izradom i donošenjem proračuna i financijskih planova za 2025. i projekcija za 2026. i 2027. godinu.

Novi Pravilnik o planiranju u sustavu proračuna („Narodne novine“, br. 1/24) propisuje način primjene modificiranog obračunskog načela (načelo nastanka događaja) u postupku planiranja i izvršavanja proračuna JLP(R)S i proračunskog korisnika JLP(R)S, rebalansa proračuna i financijskog plana, njihovu dostavu i objavu te uvjete i pravila preraspodjele sredstava proračuna.
 
Važno je istaknuti da se prema metodologiji modificiranog obračunskog načela rashodi planiraju u razdoblju u kojemu se očekuje nastanak poslovnog događaja (obveze), a izvršavaju u izvještajnom razdoblju u kojemu su nastali , neovisno o plaćanju šta znači da treba planirati sve isporuke koje će biti primljene u 2025. godini, uključujući i plaće za prosinac 2025. godine.

Sastavni dio Pravilnika su prilozi u kojima se daje format izgleda i sadržaja općeg i posebnog dijela proračuna JLP(R)S i financijskog plana proračunskog korisnika JLP(R)S.
Proračun Općine Bistra za 2025. godinu i projekcije za 2026. i 2027. godinu, kao i financijski planovi proračunskih korisnika Općine Bistra, trebaju biti sastavljeni na način kako je propisano Zakonom o proračunu i detaljno pojašnjeno Pravilnikom o planiranju u sustavu proračuna.

3.1. Izrada prijedloga proračuna i projekcija

Metodologija za izradu proračuna jedinica lokalne i područne (regionalne) samouprave propisana je Zakonom o proračunu i podzakonskim aktima kojima se regulira provedba navedenoga Zakona. 

Proračun jedinice lokalne i područne (regionalne) samouprave sastoji se od plana za proračunsku godinu i projekcija za sljedeće dvije godine, a sadrži financijske planove proračunskih korisnika prikazane kroz opći i posebni dio i obrazloženje proračuna. 

3.2. Izrada prijedloga financijskog plana proračunskih korisnika

Proračun jedinica lokalne i područne (regionalne) samouprave sastoji se od plana za proračunsku godinu i projekcija za sljedeće dvije godine. 
Prijedlog financijskog plana proračunskih korisnika jedinica lokalne i područne (regionalne) samouprave za razdoblje 2025. - 2027. sastoji se od plana za proračunsku godinu i projekcija za sljedeće dvije godine, a sadrži opći i posebni dio te obrazloženje financijskog plana. 
Proračunski korisnici jedinica lokalne i područne (regionalne) samouprave dužni su, kao i prethodnih godina, u svom financijskom planu iskazati sve svoje prihode i rashode bez obzira na moguće uplate dijela prihoda korisnika u proračun jedinice lokalne i područne (regionalne) samouprave ili podmirivanje dijela rashoda korisnika izravno s računa proračuna. 
Sukladno odredbama Zakona o proračunu sve što se odnosi na financijski plan proračunskih korisnika jedinica lokalne i područne (regionalne) samouprave, odnosi se i na financijski plan upravnih tijela jedinica lokalne i područne (regionalne) samouprave. 

Proračunski korisnici Općine Bistra obvezni su izrađivati financijske planove u skladu s odredbama Zakona o proračunu, Pravilnika o proračunskim klasifikacijama i Pravilnika o proračunskom računovodstvu i Računskom planu te se pridržavati ovih Uputa. 

Proračunski korisnici Općine Bistra ne moraju uplaćivati vlastite prihode, namjenske prihode i primitke, pomoći i donacije u Proračun Općine Bistra, ali su iste dužni koristiti u skladu sa zakonom i aktima kojima se regulira obavljanje njihove djelatnosti. 

Odlukom o izvršavanju proračuna Općine Bistra propisano je izuzeće od obveze uplate vlastitih i namjenskih prihoda proračunskih korisnika u općinski proračun.
Proračunski korisnik Dječji vrtić Kapljica može po nalogu Općinskog načelnika uplatiti namjenske prihode ( pomoći  - EU sredstva ) u korist Proračuna Općine Bistra.

Temeljem odredbi Zakona o proračunu u pripremi je donošenje Odluke o uvođenju Riznice Općine Bistra koja će biti u primjeni od 01.01.2026. godine.
Odsjek za računovodstvo i financije izradit će upute za proračunske korisnike o procesima po fazama provođenja Odluke o uvođenju Riznice.


3.3. Sadržaj proračuna JLPR(S) i financijskih planova proračunskih JLPR(S)

Proračun Općine Bistra za 2025. godinu i projekcije za 2026. i 2027. godinu sastoji se od:

1. Općeg dijela, 
2. Posebnog dijela,
3. Obrazloženja proračuna. 


Opći dio proračuna planiran je prema ekonomskoj klasifikaciji na drugoj razini (razina podskupine ekonomske klasifikacije) računskog plana, a sastoje se od:

· Sažetka Računa prihoda i rashoda i Sažetka Računa financiranja,
· Računa prihoda i rashoda :
      1. ukupni prihodi i rashodi prema ekonomskoj klasifikaciji
      2. ukupni prihodi i rashodi prema izvorima financiranja
      3. ukupni rashodi prema funkcijskoj klasifikaciji
       -       Računa financiranja
       
  
Posebni dio proračuna planiran je prema važećoj organizacijskoj klasifikaciji Općine (razdjeli, glave, proračunski korisnici, odnosno nositelji programa), ekonomskoj i funkcijskoj klasifikaciji, izvorima financiranja potrebnim za njihovo provođenje, te aktivnostima i projektima unutar pojedinog programa.
 
Obrazloženje proračuna sastavni je dio proračuna jedinice lokalne i područne ( regionalne) samouprave i sastoji se od obrazloženja općeg dijela proračuna i obrazloženja posebnog dijela proračuna. 
Obrazloženje općeg dijela proračuna jedinice lokalne i područne (regionalne) samouprave sadrži obrazloženje prihoda i rashoda, primitaka i izdataka i prenesenog manjka odnosno viška proračuna jedinice lokalne i područne (regionalne) samouprave.
Obrazloženje posebnog dijela proračuna temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja ( Provedbeni program Općine Bistra za razdoblje 2021. – 2025. ). 

Detaljni prikaz sadržaja proračuna dan je u Tablici 2.

Tablica 2.                     

  PRORAČUN JEDINICA LOKALNE I PODRUČNE (REGIONALNE) SAMOUPRAVE ZA RAZDOBLJE 2025. – 2027.



	SADRŽAJ
	SASTAVNI DIO
	OPIS SASTAVNOG DIJELA

	

OPĆI DIO PRORAČUNA 
	

 Sažetak Računa prihoda i rashoda 
 Sažetak Računa financiranja 
	

- ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine 

- ukupni primici od financijske imovine i zaduživanja i izdaci za financijsku imovinu i otplate zajmova 

	                                                                                            
                                                                                                         Račun prihoda i rashoda 
	
- ukupni prihodi i rashodi iskazani prema ekonomskoj klasifikaciji na razini skupine
-ukupni prihodi i rashodi prema izvorima financiranja
- ukupni rashodi iskazani prema funkcijskoj klasifikaciji 

	                                                                                
                                                                                                       Račun financiranja 
	
- ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine 

	                                                                                                        Preneseni višak ili preneseni manjak
                                                                                                       prihoda nad rashodima 
	- ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima 

	                                                                                   
                                                                                                       Višegodišnji plan uravnoteženja 
	
- ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi 
- ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi 

	

POSEBNI DIO PRORAČUNA 
	

Plan rashoda i izdataka proračuna JLP(R)S
i njihovih proračunskih korisnika 
	

- rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata 

	
OBRAZLOŽENJE PRORAČUNA
	
Obrazloženje općeg dijela proračuna i obrazloženje posebnog dijela proračuna







	
- obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S 
- obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja 






3.4. Planiranje viškova/manjkova iz prethodnih godina u financijskom planu proračunskih korisnika

Financijski plan treba biti uravnotežen. Izuzev prihoda i rashoda, primitaka i izdataka, u financijski plan je potrebno uključiti i predviđeni manjak, odnosno višak prihoda te s navedenim bilančnim kategorijama postići uravnoteženje. 
Financijski plan koji uključuje isključivo plan prihoda i rashoda bez rezultata poslovanja ne pruža cjelovit financijski okvir za donošenje odluka o budućoj potrošnji i izvorima financiranja. 
Evidentno je da izvori financiranja poslovanja korisnika nisu isključivo prihodi tekuće godine, već i viškovi prethodnih godina.
Proračunski korisnici koji posluju s manjkom, mogu ga pokriti ili na teret novih izvora financiranja, odnosno rasta prihoda ili smanjenjem ukupne rashodovne strane u visini nastalih manjkova.
Iznimno, kad proračunski korisnik dođe u situaciju da mu preneseni manjak čini značajan dio ukupnog financijskog plana, odnosno da ga s obzirom na projekciju prihoda i stvorene obveze ne mogu realno pokriti u jednoj godini (a da istodobno nastave pružati javnu uslugu zadovoljavajuće kvalitete), moguće je sukcesivno planirati pokriće manjka kroz trogodišnje razdoblje za koje se financijski plan donosi, s tim da  nije moguće sav manjak prebaciti na posljednju godinu zadanog trogodišnjeg okvira.

Sukcesivno planiranje pokrića manjka moguće je jedino pod uvjetom da se uz financijski plan donese i akt od strane upravnog vijeća, koji će sadržavati:
1. analizu i ocjenu postojećeg financijskog stanja institucije,
1. prijedlog mjera za otklanjanje utvrđenih uzroka nastanka negativnog poslovanja te mjera za stabilno održivo poslovanje (to je skup mjera za povećanje visine i strukture prihoda, poboljšanje naplate potraživanja, racionalizaciju poslovanja sa ciljem boljeg iskorištenja kapaciteta i snižavanja troškova, nova organizacijska struktura, promjene u razini zapošljavanja i sl.).
1. akcijski plan provedbe navedenih mjera (s opisom mjere, načinom i rokom provedbe, imenom i prezimenom odgovorne osobe) s očekivanim financijskim i ekonomskim učinkom.

Primjenjujući sličnu logiku, proračunski korisnici mogu iznimno sukcesivno planirati trošenje kumuliranog viška iz prethodne(ih) godine, isto donošenjem akta od strane upravnog vijeća.
S druge strane, proračunski korisnici svjesni su potrebe uključivanja rezultata u financijski plan, ali najčešće ne znaju na koji način tehnički to provesti.
Rezultat o kojem govorimo je u računovodstvenim evidencijama iskazan na podskupini računa 922 Višak/manjak prihoda te se tako uključuje u financijski plan. Činjenica da je konačni rezultat poslovanja poznat tek u siječnju godine za koju se donosi financijski plan pa se zbog toga prilikom planiranja tj. izrade financijskog plana u obzir uzima planirani rezultat poslovanja, odnosno njegova procjena rezultata poslovanja.
Proračunski korisnici u svom financijskom planu moraju odvojeno iskazati vlastite prihode od prihoda koje namjeravaju ostvariti iz proračuna. Na rashodovnoj strani plana također trebaju posebno iskazati planirani utrošak vlastitih sredstava i posebno utrošak sredstava koje namjeravaju dobiti iz proračuna. 

3.5. Izmjene i dopune proračuna 

Izmjenama i dopunama proračuna mijenja se isključivo plan za tekuću proračunsku godinu.
Na postupak donošenja izmjena i dopuna proračuna na odgovarajući se način primjenjuju odredbe Zakona o proračunu za postupak donošenja proračuna.
Izmjene i dopune proračuna sastoje se od plana za tekuću proračunsku godinu i sadrže opći i posebni dio te obrazloženje izmjena i dopuna proračuna. 
Izmjenama i dopunama proračuna ne mogu se umanjiti rashodi i izdaci ispod razine izvršenja i preuzetih obveza po investicijskim projektima te preuzetih obveza iz ugovora koji zahtijevaju plaćanje u sljedećim godinama. 
Ostvareni namjenski prihodi i primici i ostvareni vlastiti prihodi te rashodi i izdaci izvršeni iznad iznosa utvrđenih u proračunu, izmjenama i dopunama proračuna moraju se planirati minimalno na razini ostvarenih prihoda i primitaka, odnosno izvršenih rashoda i izdataka. 
Uz svake izmjene i dopune proračuna obvezno je izraditi obrazloženja izmjena i dopuna proračuna (općeg i posebnog dijela). 

3.6. Izmjene i dopune financijskog plana 

Sukladno odredbama Zakona o proračunu izmjenama i dopunama financijskog plana mijenja se isključivo usvojeni plan za tekuću proračunsku godinu. 
Na postupak donošenja izmjena i dopuna financijskog plana na odgovarajući se način primjenjuju odredbe Zakona o proračunu za postupak donošenja financijskog plana. 
Izmjenama i dopunama financijskog plana ne mogu se umanjiti rashodi i izdaci ispod razine izvršenja i preuzetih obveza po investicijskim projektima te preuzetih obveza iz ugovora koji zahtijevaju plaćanje u sljedećim godinama. 
Ostvareni namjenski prihodi i primici i ostvareni vlastiti prihodi te rashodi i izdaci izvršeni iznad iznosa utvrđenih u financijskom planu, izmjenama i dopunama financijskog plana moraju se planirati minimalno na razini ostvarenih prihoda i primitaka, odnosno izvršenih rashoda i izdataka. 
Uz svake izmjene i dopune financijskog plana obvezno je izraditi obrazloženja izmjena i dopuna financijskog plana (općeg i posebnog dijela). 

Izmjene i dopune financijskog plana proračunskog korisnika jedinice lokalne i područne (regionalne) samouprave moguće je izraditi na sljedeće načine: 

· Kada je riječ o promjenama u financijskom planu proračunskih korisnika koje su vezane uz financiranje iz izvora općih prihoda i primitaka, odnosno iz nadležnog lokalnog proračuna, izmjene i dopune financijskog plana proračunskog korisnika nisu moguće bez suglasnosti jedinice lokalne i područne (regionalne) samouprave, odnosno preraspodjela ili izmjena i dopuna proračuna u čijoj je proračunski korisnik nadležnosti. 
· Izmjene i dopune financijskog plana proračunskog korisnika vezane uz „fleksibilne“ izvore (vlastite i namjenske prihode i primitke) moguće je urediti na različite načine uz suglasnost jedinice lokalne i područne (regionalne) samouprave. 

Preporuka je da jedinice odlukom o izvršavanju proračuna jedince lokalne i područne (regionalne) samouprave razrade proceduru za donošenje izmjena i dopuna financijskih planova proračunskih korisnika iz svoje nadležnosti, a svi proračunski korisnici jedinice lokalne i područne (regionalne) samouprave dužni su uskladiti svoj financijski plan s izmijenjenim i dopunjenim nadležnim proračunom. 
Općina Bistra će, kao i prethodnih godina, navedenu proceduru propisati Odlukom o izvršavanju Proračuna Općine Bistra za 2025. godinu. 

3.7. Transparentnost proračuna 

Zakonom o proračunu propisana je obveza objave dokumenata i informacija o trošenju sredstava.
Kako bi se osiguralo ostvarenje načela transparentnosti i slobodan pristup informacijama kao i njihovo povezivanje, preuzimanje i ponovno korištenje materijali vezani uz proračun i njegove izmjene objavljuju se u formatu pogodnom za daljnju obradu (word i excel). 

Sukladno odredbama članka 144. Zakona o proračunu u nastavku navodimo obaveze vezano za transparentnost: 
· Proračun i izmjene i dopune proračuna, odluka o privremenom financiranju, odluka i izmjene i dopune odluke o izvršavanju proračuna jedinica lokalne i područne (regionalne) samouprave, financijski planovi i izmjene i dopune financijskih planova izvanproračunskih korisnika, polugodišnji i godišnji izvještaj o izvršenju proračuna te polugodišnji i godišnji izvještaj o izvršenju financijskog plana izvanproračunskog korisnika objavljuju se na mrežnim stranicama jedinica lokalne i područne (regionalne) samouprave i izvanproračunskog korisnika, 
· Financijski plan i izmjene i dopune financijskog plana, polugodišnji i godišnji izvještaj o izvršenju financijskog plana proračunskog korisnika objavljuje se na njegovim mrežnim stranicama, odnosno na mrežnim stranicama jedinica lokalne i područne (regionalne) samouprave ako proračunski korisnik nema svoje mrežne stranice, 
· Opći i posebni dio proračuna, odluka o izvršavanju proračuna jedinica lokalne i područne (regionalne) samouprave, izmjene i dopune proračuna te izmjene i dopune odluke o izvršavanju proračuna, odluka o privremenom financiranju te opći i posebni dio polugodišnjeg i godišnjeg izvještaja o izvršenju proračuna objavljuju se u službenom glasilu jedinica lokalne i područne (regionalne) samouprave, 
· Opći i posebni dio polugodišnjeg i godišnjeg izvještaja o izvršenju financijskog plana izvanproračunskog korisnika objavljuju se u službenom glasilu jedinica lokalne i područne (regionalne) samouprave, 
· Vodič za građane o proračunu, izmjenama i dopunama proračuna te polugodišnjem i godišnjem izvještaju o izvršenju proračuna objavljuje se na mrežnim stranicama jedinica lokalne i područne (regionalne) samouprave. 
U skladu sa dosadašnjom praksom, a vezano za transparentnost proračuna, Ministarstvo financija i dalje preporuča jedinicama lokalne i područne (regionalne) samouprave da na svojim mrežnim stranicama: 

· sve ključne proračunske dokumente (a posebice prijedlog proračuna, izglasani proračun, izmjene i dopune proračuna, proračunski vodič, polugodišnji i godišnji izvještaji o izvršenju proračuna) objavljuju u jedinstvenom folderu nazvanom PRORAČUN, na kojeg postoji direktan link s naslovne stranice, 
· pri objavi prijedloga proračuna, izglasanog proračuna te izmjena i dopuna proračuna objavljuju kompletan sadržaj tih proračunskih dokumenata (opći i posebni dio proračuna), 
· usvojeni proračuni objavljuju, sukladno odredbama Zakona o proračunu, za proračunsku godinu i za sljedeće dvije godine na drugoj razini računskoga plana (na razini skupine) i 
· proračunske vodiče za građane, na zahtjev građana, distribuiraju građanima svake godine u obliku brošure (fizičke i elektroničke), o trošku proračuna. 

Zakonom o lokalnoj i područnoj (regionalnoj) samoupravi ( Narodne novine, br. 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17, 98/19 i 144/20 ) propisano je da su općina, grad i županija dužne na svojim mrežnim stranicama javno objaviti informacije o trošenju proračunskih sredstava tako da te informacije budu lako dostupne i pretražive. 
Zakonom o proračunu također je propisano da su jedinice lokalne i područne (regionalne) samouprave, proračunski i izvanproračunski korisnici dužni javno objavljivati informacije o trošenju sredstava na svojim mrežnim stranicama na način da te informacije budu lako dostupne, pretražive i strojno čitljive. Objava informacija, propisana Zakonom o proračunu, podrazumijeva najmanje objavu isplata iz proračuna, odnosno financijskog plana tijekom proračunske godine, objavu podataka o isplatitelju i vrsti rashoda, odnosno izdatka te objavu podataka o primatelju sredstava, uključujući i njegov osobni identifikacijski broj, naziv pravne osobe, odnosno ime i prezime fizičke osobe, osim informacija koje predstavljaju klasificirani podatak prema zakonu kojim je uređena tajnost podataka i informacija čija bi objava bila protivna posebnim propisima.


3.8. Obveza izrade provedbenih programa
Provedbeni program je kratkoročni akt strateškog planiranja od značaja za jedinice lokalne i područne (regionalne) samouprave koji izrađuje i donosi izvršno tijelo jedinice. On ima za cilj upravnim tijelima jedinice te ostalim dionicima jedinice osigurati učinkovit i djelotvoran alat za provedbu posebnih ciljeva i prioriteta djelovanja te ostvarenje postavljene vizije razvoja.
Provedbeni program jedinice lokalne i područne (regionalne) samouprave donosi izvršno tijelo jedinice najkasnije u roku od 120 dana od dana stupanja na dužnost, u pravilu na 4 godine jer je vezan za mandat čelnika.
Općina Bistra je izradila Provedbeni programa Općine Bistra za razdoblje 2021. – 2025. godine, te će svoje djelovanje usmjerit na provedbu mjera u okviru tri prioriteta: 
1. Konkurentno i inovativno gospodarstvo 
Mjera 1.1. Jačanje poduzetničkog, obrtničkog i poljoprivrednog sektora 
Mjera 1.2. Valorizacija i revitalizacija kulturnih dobara u turističke svrhe 
Mjera 1.3. Turističko brendiranje Općine
2. Unaprjeđenje infrastrukture i zaštita okoliša 
Mjera 2.1. Izgradnja javne, komunalne i prometne infrastrukture 
Mjera 2.2. Održavanje javnih površina i ostale infrastrukture
Mjera 2.3. Kvalitetno prostorno planiranje 
Mjera 2.4. Zaštita okoliša kroz unaprjeđenje sustava gospodarenja otpadom
3. Unaprjeđenje društvenih djelatnosti i kvalitete života stanovnika
Mjera 3.1. Unaprjeđenje socijalnih i zdravstvenih usluga 
Mjera 3.2. Izgradnja i opremanje infrastrukture za predškolsko i osnovno obrazovanje 
Mjera 3.3. Izgradnja i unaprjeđenje sportsko-rekreacijske infrastrukture i sadržaja.


3.9. Rokovi za predlaganje i donošenje financijskog plana proračunskih korisnika Općine Bistra


PREDLAGANJE I DONOŠENJE FINANCIJSKOG PLANA PRORAČUNSKIH KORISNIKA OPĆINE BISTRA


	TKO
	KOME
	PREPORUČENI ROK
	NAPOMENA

	Čelnik proračunskog korisnika 
	Upravljačkom tijelu
	Do 15. listopada 2024.


	Prije dostave prijedloga financijskog plana upravnom tijelu, čelnik proračunskog korisnika obvezan je prijedlog financijskog plana uputiti upravljačkom tijelu na usvajanje, ako je primjenjivo, u skladu s aktima kojima je uređen rad proračunskog korisnika.


	Proračunski korisnik 
	Jedinstvenom upravnom odjelu 
	Do 21. listopada 2024.
	

	Jedinstveni upravni odjel, Odsjek za računovodstvo i financije
	Općinskom načelniku 
	Do 30. listopada 2024.
	Upravno tijelo nadležno za financije je dužno provjeriti točnost i istinitost podataka navedenih u financijskim planovima proračuna te izrađuje nacrt proračuna i dostavlja ga načelniku.


	Općinski načelnik 
	Općinskom vijeću
	 Do 15. studenog     
2024.
	Općinski načelnik utvrđuje prijedlog proračuna i podnosi ga Općinskom vijeću na donošenje.


	Općinsko vijeće
	
	Do kraja 2024.
	Općinsko vijeće donosi Proračun za 2025. i projekcije za 2026. i 2027. do konca 2024., u roku koji omogućuje primjenu Proračuna od 1. siječnja 2025.





U slučaju da postoje razlike u financijskom planu proračunskog korisnika sadržanom u proračunu, kojeg je donijelo općinsko vijeće, u odnosu na već usvojeni prijedlog financijskog plana od strane upravljačkog tijela, tada je upravno tijelo dužno obavijestiti proračunskog korisnika o promjenama financijskog plana koji je sadržan u proračunu u odnosu na usvojeni prijedlog financijskog plana. Ako dođe do navedene situacije, upravljačko tijelo usvaja financijski plan koji je sadržan u proračunu kojeg je donijelo općinsko vijeće.


3.10. Visina financijskog plana proračunskih korisnika – dvojni limiti

Člankom 26. Zakona o proračunu propisano je utvrđivanje tzv. dvojnih limita. Korisnicima se ne limitiraju vlastiti i namjenski izvori financiranja, već isključivo sredstva koja ostvaruju iz proračuna jedinice. Limiti su dodijeljeni iznosi sredstava iz proračuna, unutar kojih korisnici izrađuju prijedloge svojih financijskih planova. Jedan limit se utvrđuje ovisno o sredstvima potrebnim za provedbu postojećih programa, odnosno aktivnosti ( koje proizlaze iz trenutno važećih propisa ), a drugi limit ovisno o sredstvima potrebnim za provedbu novih ili promjenu postojećih programa, odnosno aktivnosti.
Nije za očekivati da će se za svakog proračunskog korisnika utvrđivati dva limita, odnosno da će proračunski okvir omogućavati uvođenje novih programa ili projekata kod svih korisnika. Tako ako naša Općina, koja ima tri proračunska korisnika, neće svim korisnicima osiguravati iz proračuna sredstva za nove projekte, važno je da je to u Uputama vidljivo.

Prijedlog visine financijskog plana proračunskih korisnika sadrži visinu financijskog plana za prethodnu, tekuću i slijedeću proračunsku godinu te za slijedeće dvije godine:





  
	KORISNIK
	   Izvršenje
   2023.g.             
	  Plan
   2024. g.
	 Prijedlog 2025.g. 
	Prijedlog 2026.g.
	  Prijedlog 2027.g.

	
	
	
	Limit A
	Limit B
	Limit A
	Limit B
	Limit A
	Limit B

	Dječji vrtić Kapljica



	587.403,37 €
	740.946,00 €
	950.000,00 €
	-
	1.200.000,00 €
	-
	1.250.000,00 €
	-

	Općinska knjižnica Bistra
	59.444,32 €
	66.000,00 €
	90.000,00 €
	-
	92.000,00 €
	-
	94.000,00 €
	-

	Kulturno-turistički centar Bistra 
	-
	17.500,00 €
	170.000,00 €
	-
	172.000,00 €
	-
	174.000,00 €
	-




Vezano uz programe te aktivnosti i projekte iz nadležnosti proračunskih korisnika potrebno je pridržavati se isključivo postojećih.
Za eventualno nove programe, aktivnosti i projekte za 2025. godinu potrebno je pismeno tražiti suglasnost Jedinstvenog upravnog odjela Općine Bistra. Proračunski korisnici trebaju prvenstveno planirati projekte u skladu s utvrđenim prioritetima, raspoloživim sredstvima te realnom dinamikom provedbe pojedinih projekata.
Proračunski korisnici dužni su prilikom planiranja rashoda realno procijeniti i najprije planirati fiksne rashode ( rashode za zaposlene, materijalne rashode, ugovorne obveze….), a razliku do odobrenog limita planirati za nove projekte i aktivnosti.          
Treba naglasiti  da  je  čelnik  jedinice  lokalne  i  područne  (regionalne) samouprave,  odnosno  proračunskog  i  izvanproračunskog korisnika, odgovoran, osim za zakonito planiranje i izvršavanje proračuna odnosno financijskog plana, i za svrhovitost, učinkovitost i za ekonomično raspolaganje proračunskim sredstvima proračuna odnosno financijskog plana.


4. NOVI PRORAČUNSKI PROPISI KOJI SE PRIMJENJUJU OD 01.01.2025.g.


Na temelju odredbi Zakona o proračunu (Narodne novine 144/21) krajem 2023. i tijekom 2024., doneseno je više podzakonskih propisa kojima se detaljnije uređuju pojedina područja Zakona. Doneseni podzakonski akti primjenjuju se u proračunskim procesima povezanim s izradom i donošenjem proračuna i financijskih planova za 2025. i projekcija za 2026. i 2027., odnosno u knjigovodstvenim evidencijama od 1. siječnja 2025. 
U nastavku se daje pregled donesenih podzakonskih akata i njihovih najznačajnijih obilježja.

4.1. [bookmark: _Hlk183161466]Pravilnik o planiranju u sustavu proračuna 

Pravilnikom o planiranju u sustavu proračuna se propisuje način primjene modificiranog obračunskog načela u postupku planiranja i izvršavanja proračuna jedinica lokalne i područne (regionalne) samouprave i financijskog plana njihovih proračunskih korisnika, izgled  i sadržaj proračuna i financijskog plana, rebalansa proračuna i financijskog plana, njihova dostava i objava te uvjeti i pravila preraspodjele sredstava proračuna.
Sastavni dio Pravilnika su prilozi u kojima se daje format izgleda i sadržaja općeg i posebnog dijela proračuna jedinica i financijskog plana proračunskih korisnika jedinica (prilozi 2.a, 2.b, 2.c i 2.d) te prilozi kojima se daje format izgleda i sadržaja izmjena i dopuna proračuna jedinica i financijskog plana proračunskih korisnika jedinica (prilozi 6.a, 6.b, 6.c i 6.d).
Proračun Općine Bistra za 2025. i projekcije za 2026. i 2027., kao i financijski planovi proračunskih korisnika, trebaju biti sastavljeni na način kako je to propisano Zakonom o proračunu i detaljno pojašnjeno Pravilnikom o planiranju u sustavu proračuna i prilozima koji su sastavni dio Pravilnika.

4.2. Pravilnik o proračunskim klasifikacijama 

U odnosu na dosadašnji Pravilnik o proračunskim klasifikacijama, novi Pravilnik ne donosi veće promjene te vrste proračunskih klasifikacija ostaju i dalje iste, a to su sljedeće klasifikacije: organizacijska, programska, funkcijska, ekonomska i lokacijska klasifikacija te izvori financiranja.
Novim Pravilnikom su definirane brojčane oznake prve razine izvora financiranja. Utvrđeno je da se izvor financiranja 2. Doprinosi koristi u Državnom proračunu te u financijskom planu Hrvatskog zavoda za zdravstveno osiguranje, kao i da jedinice ne smiju koristiti navedenu brojčanu oznaku. 
Bitno je napomenuti da su brojčane oznake prve razine izvora financiranja koje koristi Općina Bistra i proračunski korisnici i do sada koristili, u skladu novom Pravilniku, a to su: 
1. Opći prihodi i primici, 
3. Vlastiti prihodi, 
4. Prihodi za posebne namjene, 
5. Pomoći, 
6. Donacije, 
7. Prihodi od prodaje ili zamjene nefinancijske imovine i naknade s naslova osiguranja 
8. Namjenski primici.

4.3. Pravilnik o proračunskom računovodstvu i Računskom planu 

U odnosu na dosadašnji Pravilnik, novi Pravilnik ne donosi suštinske promjene, ali ipak donosi brojne izmjene i znatno je opsežniji od prijašnjeg Pravilnika. Novim pravilnikom se uvodi pojam Objedinjena glavna knjiga proračuna, propisuju nove obvezne analitičke evidencije, utvrđuju drugačiji kriteriji za ispravak vrijednosti potraživanja. Nadalje u Računskom planu su otvorene neke nove skupine, podskupine, odjeljci i osnovni računi, dok su neki brisani. Mijenja se način evidentiranja depozita i kratkoročnih primitaka i izdataka, povrata prihoda, pomoći i donacija, promjena u vrijednosti i obujmu nefinancijske imovine, promijenjena je definicija obveza, detaljno se definira što mora sadržavati izvadak za pojedini analitički račun iz Glavne knjige (kartica konta).

4.4. Pravilnik o korištenju sredstava Europske unije 

Pravilnik se primjenjuje za planiranje i izvršavanje, povrate sredstava te evidentiranje i izvještavanje o sredstvima Europske unije u Republici Hrvatskoj, počevši s proračunskim procesima povezanim s izradom i donošenjem proračuna i financijskih planova za 2025. i projekcija za 2026. i 2027., odnosno u knjigovodstvenim evidencijama od 1. siječnja 2025. 
Sredstva Europske unije na koja se odnose odredbe Pravilnika su sredstva iz programskog razdoblja 2021. – 2027. koja su Republici Hrvatskoj na raspolaganju kroz Programe Unije, Mehanizam za oporavak i otpornost te EU fondove iz programskog razdoblja 2021. - 2027.


4.5. Uredba o načinu ocjene i postupku odobravanja investicijskih projekta 

Uredbom se propisuje način ocjene i postupak odobravanja investicijskih projekata za koje obveze preuzimaju proračunski korisnici državnog proračuna, jedinica lokalne i područne (regionalne) samouprave. Uredbom se po prvi puta definiraju kategorije investicijskih projekata ovisno o ukupnim investicijskim troškovima (mikro, mali, srednji i veliki investicijski projekti), utvrđuje se obveza izrade i financiranja pred-investicijskih studija (ovisno o kategoriji investicijskog projekta), propisuje se način ocjene i postupak odobravanja investicijskih projekata te postupci i rokovi izvještavanja o provedbi investicijskih projekta.
Uredba se u cijelosti počinje primjenjivati za investicijske projekte čija se provedba i financiranje planiraju u financijskom planu/proračunu za 2025. i projekcijama za 2026. i 2027. 



5. IZVJEŠTAVANJE PRORAČUNSKIH KORISNIKA I DRUGIH KORISNIKA PRORAČUNA OPĆINE BISTRA


5.1. [bookmark: _Hlk183161290]Izvještavanje proračunskih korisnika i drugih korisnika proračuna Općine Bistra

Proračunski korisnici dužni su mjesečno izvještavati Odsjek za  financije i računovodstvo Jedinstvenog upravnog odjela Općine Bistra o ostvarenim i utrošenim vlastitim i namjenskim prihodima i rashodima. Izvještaje o ostvarenim i utrošenim vlastitim i namjenskim prihodima i rashodima proračunski korisnici, dostavljaju do 10-og u mjesecu za prethodni mjesec, a izvještaje za ožujak i lipanj do 5-og u mjesecu.

Proračunski korisnici podnose Zahtjeve za doznaku sredstava za financiranje rashoda poslovanja i za financiranje rashoda za nabavu nefinancijske imovine, te dostavljaju izvješća o realizaciji i utrošku proračunskih sredstava sukladno Zakonu o proračunu.
Zahtjeve za doznaku sredstava za financiranje rashoda poslovanja i za financiranje rashoda za nabavu nefinancijske imovine, proračunski korisnici, podnose za plaćanje računa i obveza koji su planirani u Financijskom planu i Proračunu Općine Bistra iz izvora 1.1. i 1.2.
Izvješća o realizaciji i utrošku proračunskih sredstava, proračunski korisnici dostavljaju do 10-og u mjesecu za prethodni mjesec, a izvještaje za ožujak i lipanj do 5-og u mjesecu.

Proračunski korisnici dužni su dostavljati kvartalne, polugodišnje i godišnje financijske izvještaje Jedinstvenom upravnom odjelu Općine Bistra putem aplikacije Ministarstva financija.
Temeljem dostavljenih polugodišnjih i godišnjih financijskih izvještaja proračunskih korisnika Odsjek za financije i računovodstvo Jedinstvenog upravnog odjela Općine Bistra izrađuje konsolidirani polugodišnji i godišnji financijski izvještaj i dostavlja ga Ministarstvu financija u zakonski propisanim rokovima.

Proračunski korisnici i pravne osobe u vlasništvu Općine Bistra dužni su dostaviti godišnji izvještaj o poslovanju ( ostvarenje financijskog plana i izvještaj o radu ) najkasnije u roku od mjesec dana od isteka roka za predaju godišnjih financijskih izvještaja utvrđenog Pravilnikom o financijskom izvještavanju u proračunskom računovodstvu.

Sukladno Pravilniku o polugodišnjem i godišnjem izvještaju o izvršenju proračuna i financijskog plana, proračunski korisnici dužni su dostavljati polugodišnje i godišnje izvještaje o izvršenju financijskog plana.

Pravne osobe u većinskom vlasništvu ili suvlasništvu Općine i ustanove čiji je osnivač Općina, odnosno proračunski korisnici, koje su dobile suglasnost ili jamstvo za kratkoročno ili dugoročno zaduživanje, dužne su Odsjeku za računovodstvo i financije, tromjesečno do 5-og u mjesecu za prethodno tromjesečje, dostaviti informaciju o stanju zaduženosti, te u roku od 5 dana od dan potpisivanja dostaviti ugovor o zaduživanju.

5.2. Pravne osobe u vlasništvu Općine Bistra 

Trgovačko komunalno društvo u vlasništvu Općine Bistra „Komunalno gospodarstvo Bistra d.o.o.“ osnovano je u svrhu obavljanja poslova iz djelokruga komunalnih djelatnosti, sukladno Zakonu o komunalnom gospodarstvu i  Odluci o povjeravanju obavljanja komunalnih djelatnosti.
Općina Bistra će prikupit će i razmotriti prijedloge Komunalnog gospodarstva Bistra d.o.o. vezane na područje komunalnog gospodarstva, odnosno na planiranje Programa održavanja komunalne infrastrukture i Programa gradnje objekata i uređaja komunalne infrastrukture na području Općine Bistra.
Trgovačko društvo u suvlasništvu Općine Bistra „Vodoopskrba i odvodnja Zaprešić d.o.o.“ osnovano za  komunalne djelatnosti i djelatnosti vodoopskrbe, odvodnje i pročišćavanja otpadnih voda, dostavlja prijedlog radova prema Programu gradnje komunalnih vodnih građevina, na razmatranje i usuglašavanje.

Program održavanja komunalne infrastrukture, Program gradnje objekata i uređaja komunalne infrastrukture i Program gradnje komunalnih vodnih građevina donosi Općinsko vijeće uz Proračun.

Sukladno odredbama Zakona o sportu, Program javnih potreba u sportu za koje se sredstva osiguravaju u općinskom proračunu predlaže Zajednica sportskih udruga Općine Bistra.
Program javnih potreba u sportu donosi Općinsko vijeće uz Proračun.

Sukladno odredbama Zakona o kulturnim vijećima i financiranju javnih potreba u kulturi, Program javnih potreba u kulturi, za koja se sredstva osiguravaju u općinskom proračunu predlaže Kulturno vijeće Općine Bistra.
Program javnih potreba u kulturi donosi Općinsko vijeće uz Proračun.



6. DOSTAVA PRORAČUNSKIH DOKUMENATA


6.1. Dostava proračunskih dokumenata Ministarstvu financija i Državnom uredu za reviziju

Sukladno članku 43. Zakona o proračunu, načelnik dostavlja proračun i projekcije, odluku o izvršavanju proračuna te izmjene i dopune proračuna i izmjene i dopune odluke o izvršavanju proračuna Ministarstvu financija, u roku od 15 dana od dana njihova stupanja na snagu.
Kako se navedeni dokumenti, sukladno članku 15. Zakona o proračunu, objavljuju u službenom glasilu, jedinice su u obvezi na e-mail adresu Ministarstva financija: lokalni.proracuni@mfin.hr, poslati link na navedene dokumente objavljene u službenom glasilu, u roku od 15 dana od dana njihova stupanja na snagu.
Stoga, ovom uputom, ukazujemo na obvezu dostave isključivo linka na internetsku stranicu Općine, na kojoj su objavljeni proračun i projekcije, odluka o izvršavanju proračuna te izmjene i dopune proračuna u roku od 15 dana od njihova stupanja na snagu. 
Sukladno članku 90. Zakona o proračunu, godišnji izvještaj o izvršenju proračuna JLP(R)S dostavlja Ministarstvu financija i Državnom uredu za reviziju u roku od 15 dana nakon što ga donese predstavničko tijelo jedinice. Iznimno, ako predstavničko tijelo ne donese izvještaj, isti im se dostavlja u roku od 60 dana od dana podnošenja predstavničkom tijelu.
Godišnje izvještaje o izvršenju proračuna Općine Bistra, također  nije potrebno dostavljati u papirnatom obliku putem pošte Ministarstvu financija, kao niti Državnom uredu za reviziju. Ministarstvu financija je potrebno na e-mail adresu lokalni.proracuni@mfin.hr dostaviti isključivo link na internetsku stranicu Općine na kojoj je izvještaj objavljen. Državnom uredu za reviziju je podatak o linku potrebno dostaviti na e-mail područnog ureda Državnog ureda za reviziju dur.zagreb@revizija.hr. 


6.2. Dostava proračunskih dokumenata Ministarstvu financija radi zakonitosti akata

Sukladno članku 79. Zakona o lokalnoj i područnoj (regionalnoj) samoupravi predsjednik predstavničkog tijela jedinice lokalne i područne (regionalne) samouprave dužan je na ocjenu zakonitosti dostaviti statut, poslovnik, proračun ili drugi opći akt nadležnom tijelu državne uprave u čijem je djelokrugu opći akt zajedno sa izvatkom iz zapisnika koji se odnosi na postupak donošenja općeg akta propisan statutom i poslovnikom, u roku od 15 dana od dana donošenja općeg akta.

Člankom 43. stavkom 1. Zakona o proračunu kao posebnim propisom kojim se, između ostaloga, uređuje planiranje, izrada, donošenje i izvršavanje proračuna, propisano je da načelnik, gradonačelnik odnosno župan dostavljaju proračun, odluku o izvršavanju proračuna, kao i izmjene i dopune proračuna te izmjene i dopune odluke o izvršavanju proračuna jedinica lokalne i područne (regionalne) samouprave Ministarstvu financija u roku od 15 dana od dana njihova stupanja na snagu.
S tim u vezi, člankom 156. točkom 22. Zakona o proračunu propisana je novčana kazna kojom će se kazniti odgovorna osoba ako se proračun, odluka o izvršavanju proračuna, kao i izmjene i dopune proračuna te izmjene i dopune odluke o izvršavanju proračuna jedinice lokalne i područne (regionalne) samouprave ne dostave Ministarstvu financija u roku od 15 dana od dana njihova stupanja na snagu. 

Ministarstvo financija nadležno je za nadzor zakonitosti općih akata iz područja financija i to:
1. Proračuna za tekuću proračunsku godinu i projekcije za sljedeće dvije proračunske godine,
2. Odluke o izvršavanju Proračuna jedinica lokalne i područne regionalne samouprave, te izmjene i dopune navedene odluke,
3. Izmjena i dopuna Proračuna,
4. Odluke o privremenom financiranju jedinica lokalne i područne (regionalne) samouprave i
5. Odluke o porezima.

Nadzor zakonitosti akata od rednog broja 1. do 4. provodi Sektor za financijski i proračunski nadzor, dok nadzor zakonitosti akta pod rednim brojem 5. provodi Porezna uprava te se stoga opći akt pod točkom 5. dostavlja Ministarstvu financija, Porezna uprava, Boškovićeva 5.

Jedinice lokalne i područne (regionalne) samouprave u obvezi su proračun, odluku o izvršavanju proračuna, kao i izmjene i dopune proračuna te izmjene i dopune odluke o izvršavanju proračuna jedinica lokalne i područne (regionalne) samouprave dostaviti Ministarstvu financija u roku od 15 dana od dana njihova stupanja na snagu na adresu e-pošte nadzor.zakonitosti@mfin.hr  u PDF formatu s potpisom odgovorne osobe i pečatom.

Jedinice lokalne i područne (regionalne) samouprave u obvezi su dostaviti radi nadzora zakonitosti općih akata Ministarstvu financija samo opće akte navedene pod rednim brojevima 1. do 5. te se skreće pozornost da ne dostavljaju i druge akte, izuzev navedenih.

6.3. Dostava ugovora o zaduženju te izvješća o zaduženju, danim jamstvima i  suglasnostima (Obrazac IZJS)

Člancima 123., 128. i 130. Zakona o proračunu i Pravilnikom o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave (Narodne novine, br. 67/22) propisana je obveza i rok dostave Ministarstvu financija ugovora o zaduženju i izvješća o zaduženju, danim jamstvima i suglasnostima na Obrascu IZJS - Izvješće o dugoročnom zaduženju / jamstvu / suglasnosti. Skenirani ugovori i obrasci IZJS (s potpisom župana / gradonačelnika / načelnika i s pečatom) dostavljaju se na e-mail adresu Ministarstva financija lokalni.proracuni@mfin.hr u propisanom roku.
Rok za dostavu ugovora o zaduživanju je 8 dana od dana potpisivanja ugovora, a rok za izvješća je tromjesečno do 10. u mjesecu za prethodno izvještajno razdoblje.




7. TERMINSKI PLAN ZA IZRADU PRORAČUNA I PRIJEDLOGA FINANCIJSKOG PLANA PRORAČUNSKIH KORISNIKA OPĆINE BISTRA


Proračunski korisnici Općine Bistra dužni su dostaviti prijedloge svojih financijskih planova  Odsjeku za računovodstvo i financije do 21. listopada 2024. godine. Financijski plan mora biti izrađen sukladno propisanoj metodologiji i financijskim okvirima zadanim ovim Uputama. 
Sukladno članku 40. Zakona o proračunu općinski načelnik utvrđuje prijedlog proračuna i projekcija te ih podnosi Općinskom vijeću na donošenje do 15. studenoga tekuće godine. 
Sukladno članku 42. Zakona o proračunu Općinsko vijeće donosi proračun i projekcije na razini skupine ekonomske klasifikacije za iduću proračunsku godinu i sljedeće dvije proračunske godine do konca tekuće godine i to u roku koji omogućuje primjenu proračuna s 1. siječnja godine za koju se odnosi proračun.


8. DOSTUPNOST MATERIJALA

Ove Upute za izradu proračuna Općine Bistra za razdoblje 2025. - 2027. godine dostupne su na službenojinternet stranici Općine Bistra  www.bistra.hr  

